Константин Поспелов

Константин Сергеевич Поспелов (1913 елның 22 октябре, Казан, Россия империясе — 1996 елның 13 гыйнвары, Мәскәү, Россия) — совет хуҗалык, дәүләт һәм сәясәт эшлеклесе, Социалистик Хезмәт Каһарманы.

 Тормыш юлы 
Константин Поспелов 1913 елның 22 октябрендә Казанда туган. СБКФ әгъзасы. 1963 елда Казан авиация институтын тәмамлый

1937 елдан — хуҗалык, иҗтимагый һәм сәяси эштә. Хезмәт эшчәнлеген авиаконструктор В. М. Мясищев җитәкчелегендәге Казан авиация заводында конструктор булып башлаган, тиздән серияле конструкторлык бүлеге җитәкчесе булган. 1955 елдан В. П. Чкалов исемендәге 84 нче номерлы заводның баш инженеры, ә 1963—1969 елларда — ССРБ Авиация сәнәгате министрлыгының В. П. Чкалов исемендәге Ташкәнт авиация заводының 84 нче заводы (1958—1963 елларда Үзбәк ССР Халык хуҗалыгы советы (ХХС), ә 1963—1965 елларда Урта Азия икътисади районы ХХС карамагында булган) директоры. 1969 елдан 1982 елга кадәр — Мәскәүдә ССРБ Минавиапромының стандартлаштыру һәм унификация фәнни-тикшеренү институты директоры.

ССРБ Югары Советы Президиумының 1966 елның 22 июлендәге указы белән Ленин ордены һәм «Урак һәм Чүкеч» алтын медале белән Социалистик Хезмәт Каһарманы исеме бирелә.

IV, V, VI һәм VII чакырылыш Үзбәкстан ССР Югары Советы депутаты итеп сайланган.

1996 елның 13 гыйнварында Мәскәүдә вафат була. Мәскәү өлкәсенең Долгопрудный шәһәрендә җирләнгән.

 Бүләкләр 

 Ике Ленин ордены (1962, 1966);
 Октябрь Инкыйлабы ордены (1971);
 Кызыл Йолдыз ордены (1945);
 «Хөрмәт Билгесе» ордены (1976);
 Үзбәкстан ССРның атказанган фән һәм техника эшлеклесе.

 Сылтамалар 

 Поспелов Константин Сергеевич

Төркем:«Хөрмәт Билгесе» ордены кавалерлары
Төркем:Кызыл Йолдыз ордены кавалерлары
Төркем:Октябрь Инкыйлабы ордены кавалерлары
Төркем:Ленин ордены кавалерлары
Төркем:Социалистик Хезмәт Каһарманнары
Төркем:1996 елда вафатлар
Төркем:13 гыйнвар көнне вафатлар
Төркем:Казанда туганнар
Төркем:Әлифба буенча шәхесләр
Төркем:1913 елда туганнар
Төркем:22 октябрь көнне туганнар